OpenLLM-France/wikimedia huggingface dataset:
# The Girl Who Had Everything

The Girl Who Had Everything és una pel·lícula estatunidenca dirigida per Richard Thorpe el 1953.

## Argument

Steve Latimer (William Powell) és un reeixit advocat que ha tractat de donar-li a la seva filla Jean (Elizabeth Taylor) tot el que pot. Ella decideix deixar el seu xicot, l'amable Vance Court (Gig Young), per Víctor Ramondi (Fernando Lamas), un home misteriós amb estranyes amistats i un dels millors clients del seu pare. Steve tracta d'advertir-li Jean sobre Víctor, però ella accepta la seva proposició de matrimoni, però ella no li farà cas. Temps més tard, començarà a tenir problemes.

## Repartiment

* Elizabeth Taylor: Jean Latimer
* Fernando Lamas: Victor Y. Raimondi
* William Powell: Steve Latimer
* Gig Young: Vance Court
* James Whitmore: Charles 'Chico' Menlow
* Robert Burton: John Ashmond

### Actors que no surten als crèdits

* Harry Bartell: Joe, propietari de la botiga
* Paul Harvey: Senador Drummond
* Earle Hodgins: Spotter
* Pat O'Malley: Senador
* Stuart Wilson: L'home del diari

## Referències

* ↑ «The girl who had everithing». The New York Times.
# The Penalty (curtmetratge de 1912)

The Penalty de Thomas H. Ince és un curtmetratge ambientat en el salvatge oest.

## Altres crèdits

* Color: blanc i negre
* So: muda
* Negatiu: rodada en 35 mm en un format gran 1.37:1
# Lewisburg (Kentucky)

Lewisburg és una població dels Estats Units a l'estat de Kentucky. Segons el cens del 2000 tenia 903 habitants.

## Demografia

Segons el cens del 2000, Lewisburg tenia 903 habitants, 415 habitatges, i 249 famílies. La densitat de població era de 285,8 habitants/km².
Dels 415 habitatges en un 28,9% hi vivien nens de menys de 18 anys, en un 42,4% hi vivien parelles casades, en un 11,8% dones solteres, i en un 40% no eren unitats familiars. En el 37,3% dels habitatges hi vivien persones soles el 21,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,82.
Per edats la població es repartia de la següent manera: un 24,6% tenia menys de 18 anys, un 8,1% entre 18 i 24, un 25,9% entre 25 i 44, un 24,6% de 45 a 60 i un 16,8% 65 anys o més.
L'edat mediana era de 37 anys. Per cada 100 dones de 18 o més anys hi havia 85,6 homes.
La renda mediana per habitatge era de 21.600 $ i la renda mediana per família de 28.015 $. Els homes tenien una renda mediana de 30.234 $ mentre que les dones 16.875 $. La renda per capita de la població era de 14.950 $. Entorn del 18,6% de les famílies i el 23,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lewisburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Lewisburg». American Fact Finder. Oficina del Cens dels Estats Units, 12-01-2010.
# The People's Operator

The People's Operator o TPO és un operador mòbil virtual que proporciona serveis de telefonia mòbil al Regne Unit amb la xarxa de EE Limited. Va aparèixer el 2012 amb l'objectiu de ser un operador mòbil ètic. TPO es diferencia d'altres companyies telefòniques pel fet que destina el 10% del consum total de l'usuari a projectes de caritat o solidaritat. Des de juliol de 2015 també és una xarxa social.
TPO va aparèixer el 19 de novembre de 2012. Inicialment, l'empresa era propietat dels tres cofundadors: Andrew Rosenfeld, Tom Gutteridge i Mark Epstein. L'empresa té la seu a Shoreditch, Londres i va nàixer amb l'objectiu de ser una companyia telefònica ètica. A l'inici, Rosenfeld era el president de la companyia, amb Gutteridge i Epstein de vicepresidents i Alex Franks com executiu en cap.
El 20 de gener de 2014 es va fer públic que Jimmy Wales s'afegia a l'empresa com a copresident, prenent un paper decisiu en l'organització, segons les seues pròpies paraules. Wales va declarar també que "TPO té un gran potencial per al creixement viral i, com més cresca, més diners generarà per a les comunitats i gent que el necessita". TPO va anunciar en gener de 2014 la seua intenció d'oferir serveis als Estats Units d'Amèrica i a Europa en un termini de 12 mesos. En octubre d'aquell mateix any van anunciar la seua intenció de cotitzar a l'Alternative Investment Market. Oscar Williams-Grut estimava el valor de la companyia en 100 milions de lliures per aquelles dates.
El 21 de juliol de 2015 va ser la data que TPO va començar a oferir serveis de telefonia als Estats Units d'Amèrica. En aquella mateixa data es va llançar la xarxa social de The People's Operator, anomenada TPO.

## Referències

* ↑ The People's Operator Arxivat 2014-10-06 a Wayback Machine. About-Us
* ↑ «Ethical Mobile Phone Network The People's Operator Launches». International Business Times, 19-11-2012.
* ↑ «New UK mobile network The People's Operator aims to be ethical». Pocket Lint, 19-11-2012.
* ↑ «The People's Operator launches as charitable mobile network». Digital Spy, 19-11-2012.
* ↑ «Charitable Mobile Network TPO Pitches Itself As 'The People's Operator'». Huffington Post UK, 19-11-2012.
* 1 2 Carol Millett «Wikipedia founder Jimmy Wales joins The People's Operator». Mobile magazine, 20-01-2014. Arxivat 9 de juliol 2015 a Wayback Machine. «Còpia arxivada». Arxivat de l'original el 2015-07-09. [Consulta: 22 juliol 2015].
* ↑ «Wikipedia founder Jimmy Wales backs 'viral mobile network' The People's Operator». The Daily Telegraph, 20-01-2014.
* ↑ «Jimmy Wales takes his Wikipedia learnings to the mobile industry as Co-Chair of The People’s Operator». TheNextWeb, 20-01-2014.
* ↑ Williams-Grut, Oscar. Wikipedia founder backs People's Operator plans AIM listing, 13 octubre 2014.
* 1 2 Wikipedia founder Jimmy Wales is launching a social network and phone service to make it easier to donate to charity, The Business Insider, 21 de juliol de 2015 (anglès)

## Enllaços externs

* Xarxa Social
# Deiòtar Filadelf

Deiòtar Filadelf (en grec antic: Δηιόταρος Φιλάδελφος) fou un fill de Càstor de Galàcia, que era net o gendre de Deiòtar I, i besnet d'aquest darrer.
Va ser el darrer rei de Paflagònia. Se suposa que va succeir al seu pare Càstor l'any 36 aC, però no va rebre totes les seves possessions, atès que la Galàcia va passar a Amintes, a qui Marc Antoni va donar aquest i altres territoris. A la seva mort i la d'un Pilemenes V, probablement un fill menor, la dinastia es va extingir.

## Referències

* ↑ Estrabó, Geografia, XII, 3,41
* ↑ Cassi Dió. Historia romana (Ῥωμαικὴ ἱστορία), XLIX, 32,3
* ↑ Smith, William (ed.). «Deiotarus». A Dictionary of Greek and Roman biography and mythology. [Consulta: 20 maig 2021].
# Bergamasco

Bergamasco és un municipi situat al territori de la província d'Alessandria, a la regió del Piemont, (Itàlia).
Limita amb els municipis de Bruno, Carentino, Castelnuovo Belbo, Incisa Scapaccino i Oviglio.
# Dave van den Bergh

Dave van den Bergh (Amsterdam, 7 de maig de 1976) és un exfutbolista neerlandès, que ocupava la posició de migcampista atacant. Posteriorment ha fet d'entrenador de futbol.

## Trajectòria

Sorgeix del planter de l'Ajax d'Amsterdam. Militaria al club ajacied entre 1995 i 1997, tot guanyant una Lliga i arribant a les semifinals de la Champions League. Entre 1997 i 2000 milita al Rayo Vallecano, entre la Primera i la Segona Divisió espanyola. Amb els vallecans es classificaria per a la Copa de la UEFA per primer cop a la història del club.
De nou al seu país, milita al FC Utrecht durant sis temporades, sent un dels jugadors més importants d'aquest període, que se salda amb classificacions per a competicions continentals. També hi va guanyar dues Copes neerlandeses, tot marcant l'únic gol de la final del 2004, davant l'FC Twente.
Al juny del 2006 marxa als Estats Units d'Amèrica, tot fitxant pel Kansas City Wizards. L'any següent marxa al Red Bull New York, on esdevé titular. El gener del 2009 és transferit al FC Dallas.

## Selecció

Van den Bergh ha estat internacional amb els Països Baixos en dues ocasions. Amb el combinat juvenil va disputar el Mundial de la categoria el 1995.

## Palmarès

* Eredivisie: 1995-96
* Copa dels Països Baixos: 2003, 2004
* Copa Johan Cruijff Shield: 2004

## Enllaços externs

* Fitxa del jugador Arxivat 2007-12-13 a Wayback Machine.
* Estadístiques a transfermarkt.de (alemany)
# Atelognathus

Atelognathus és un gènere de granotes de la família Leptodactylidae que es troba només a la Patagònia.

## Taxonomia

* Atelognathus ceii
* Atelognathus grandisonae
* Atelognathus nitoi
* Atelognathus patagonicus
* Atelognathus praebasalticus
* Atelognathus reverberii
* Atelognathus salai
* Atelognathus solitarius

## Referències

* Informació sobre aquest gènere de granotes. (anglès)
# Falles 2010

Llistat de premis de les Falles de València l'any 2010.

## Premis al monument a secció especial

| Premi | Comissió |
| 1r premi | Falla 12 - Convent Jerusalem-Matemàtic Marçal |
| 2n premi | Falla 378 - Pediatra Jorge Comín-Serra Calderona (Nou Campanar) |
| 3r premi | Falla 14 - Almirall Cadarso-Comte d'Altea |
| 4t premi | Falla 177 - Sueca-Literat Azorín |
| 5è premi | Falla 112 - Malvarrosa-Ponz-Cavite |
| 6è premi | Falla 34 - Plaça del Pilar |
| 7è premi | Falla 9 - Plaça de Na Jordana |
| 8è premi | Falla 187 - Regne de València-Duc de Calàbria |
| 9è premi | Falla 22 - Exposició-Misser Mascó |
| 10è premi | Falla 28 - Cuba-Literat Azorín |
| 11è premi | Falla 11 - Plaça de la Mercé |
| 12è premi | Falla 197 - Monestir de Poblet-Aparicio Albiñana |

### Premi d'enginy i gràcia

| Premi | Comissió |
| 1r premi | Falla 9 - Plaça de Na Jordana |
| 2n premi | Falla 12 - Convent Jerusalem-Matemàtic Marçal |
| 3r premi | Falla 187 - Regne de València-Duc de Calàbria |

### Ninot Indultat

Falla 22 - Exposició-Misser Mascó pel ninot "El paró de l'ofrena" de l'artista Fede Ferrer. L'indultat infantil, de la mateixa comissió, va ser Veus valencianes: cantaora i versaor de Joan S. Blanch.

## Premis al monument a secció Primera A

| Premi | Comissió |
| 1r premi | Falla 145 - Duc de Gaeta-Pobla de Farnals |

## Referències

* ↑ Llistat de premis (castellà)
* ↑ el Ninot Indultat 2010 Arxivat 2010-09-28 a Wayback Machine. a Fallas.es (castellà)
* ↑ La falla Exposición-Micer Mascó logra el Ninot Indultat Infantil de 2010 notícia a Las Provincias del 15 de març de 2010 (castellà)
| Precedit per: Falles 2009 | Falles 2010 | Succeït per: Falles 2011 |
# Valverde de Llerena

Valverde de Llerena és un municipi de la província de Badajoz a la comunitat autònoma d'Extremadura, a la comarca de Campiña Sur.

## Situació

Se situa en les proximitats de Ahillones, en direcció a Guadalcanal, prop ja del límit amb la província de Sevilla. Ocupa un assentament en suau pendent sobre un domini montuoso corresponent als contraforts de Sierra Morena. Pertany a la comarca de Campiña Sud i al Partit judicial de Llerena.
# 514
## Esdeveniments

* Rebel·lió a l'Imperi Romà d'Orient, comandada per Vitalius
* 20 de juliol: Hormisdes succeeix a Sínmac al capdavant de l'església Catòlica.

## Necrològiques

* Papa Símmac, Papa catòlic des de l'any 498.

## Referències

* 1 2 «Saint Symmachus | pope» (en anglès). [Consulta: 18 març 2019].
# Quint Grani (venedor)

Quint Grani (en llatí Quintus Granius) va ser un venedor romà al servei dels recaptadors que cobraven una part de l'import de les vendes. Formava part de la gens Grània, una gens romana d'origen plebeu. Es va fer famós pel seu enginy i el seu humor càustic.
Encara que la seva professió era humil, va ser apreciat pel seu talent i convidat per la millor societat romana. El satíric Gai Lucili el menciona diverses vegades, i el nom de Granius es va convertir en una expressió proverbial per designar a una persona amb enginy.
Ciceró diu amb ironia que l'únic esdeveniment memorable que va succeir-li a Luci Licini Cras quan era Tribú de la plebs va ser el seu sopar amb Quint Grani. S'expliquen nombroses anècdotes sobre respostes enginyoses que va fer al llarg de la seva vida, respostes generalment donades a personatges notables.

## Referències

* ↑ [https://quod.lib.umich.edu/m/moa/acl3129.0002.001/309?rgn=full+text;view=image;q1=GraniaSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Londres:+Little,+Brown,+&+Comp.,+1867,+p. 299. ]
# Pyemotes

Pyemotes és un gènere d'àcars.
És dividit en els grups scolyti i ventricosus.
Inclou les espècies:
* Pyemotes dryas
* Pyemotes herfsi
* Pyemotes scolyti
* Pyemotes tritici
* Pyemotes ventricosus

## Referències

* ↑ «Bee mites: Family Pyemotidae: Pyemotes beckeri, Pyemotes anobii; Apis, Hoplitis, Megachilidae, Apidae, host associations». Arxivat de l'original el 2010-06-10. [Consulta: 25 abril 2010].
# Pycnopygius

Pycnopygius és un gènere d'ocells de la família dels melifàgids (Meliphagidae ).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per tres espècies:
* Pycnopygius ixoides - menjamel ocraci.
* Pycnopygius cinereus - menjamel marbrenc.
* Pycnopygius stictocephalus - menjamel cap-ratllat.
# Quetena

El Quetena, Cerro Quetena o volcà Quetena, és un volcà extingit que es troba a la serralada de Lípez, al departament de Potosí de Bolívia. Té una alçada de 5.730 msnm i es troba prop de la Laguna Colorada, dins la Reserva nacional de fauna andina Eduardo Avaroa. La darrera erupció del volcà va tenir lloc durant l'Holocè.

## Referències

* ↑ «Quetena Mountain Information». [Consulta: 8 maig 2024].
* ↑ Volcaknow. «Quetena Volcano» (en inglés), 2006. [Consulta: 28 novembre 2011].
# Ral·li d'Irlanda

El Ral·li d'Irlanda (en anglès, Rally Ireland) fou un ral·li que arribà a formar part del Campionat Mundial de Ral·lis de la Federació Internacional d'Automobilisme (FIA). Els seus trams es disputaven a Irlanda, als municipis de Sligo, Fermanagh, Donegal, Leitrim, Tyrone, Roscommon i Cavan. Tenia el suport dels governs irlandès i britànic.

## Guanyadors

    A 31 de desembre de 2009
| Any | Edició | Pilot | Copilot | Cotxe | Camp. |
| 2005 | 1st Rally Ireland | Matthew Wilson | Michael Orr | Ford Focus WRC | |
| 2006 | 2nd Rally Ireland | Eugene Donnelly | Paul Kiely | Toyota Corolla WRC | |
| 2007 | 3rd Rally Ireland | Sébastien Loeb | Daniel Elena | Citroën C4 WRC | WRC |
| 2009 | 4th Rally Ireland | Sébastien Loeb | Daniel Elena | Citroën C4 WRC | WRC |

## Enllaços externs

* Web oficial Arxivat 2019-07-03 a Wayback Machine. (anglès)
# Raidak

Raidhak és un riu de Bengala Occidental que neix a Bhutan i corre en direcció sud cap al districte de Jaipalguri. Al seu curs superior forma una illa amb una derivació del mateix riu anomenada Mainagaon que se separa del Raidhak poc després d'entrar en el districte i se li uneix altre cop a uns 15 km més avall. El Raidhak s'uneix al Kaljani i els dos rius units formen el Sankos que desaigua al Brahmaputra.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Raidonal

Raidonal és una partida rural del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Toralla.
Està situada a la dreta del barranc de Mascarell, a migdia de la Costa del Toll. És a llevant de Font de Joanet, al sud-est de Prats i al sud-oest de la partida de les Cabanes, al vessant nord-est de la Serra de Ramonic.

## Enllaços externs

* Institut Cartogràfic de Catalunya
# Emblema de Bhutan

L'emblema del Bhutan és un símbol circular que conté alguns elements presents a la bandera estatal, amb una representació artística lleugerament diferent, i una bona part de simbologia budista. En la seva forma actual, data de 1980. No és un escut d'armes, ja que no respecta les lleis de l'heràldica.
Segons la descripció oficial, «l'emblema nacional, inclòs dins un cercle, és compost per un doble dorje (o diamant llamp) situat damunt una flor de lotus, sobremuntat per un joiell i emmarcat per un drac a banda i banda. El llamp representa l'harmonia entre els poders religiós i secular. El lotus simbolitza la puresa i la joia expressa el poder sobirà, mentre que els dos dracs, mascle i femella, fan referència al nom del país, que proclamen amb la seva gran veu, el tro».

## Referències

* ↑ Bhutan en dzongkha es diu Drug Yul (འབྲུག་ཡུལ་), que significa 'la Terra del Drac'.

## Vegeu també

* Bandera de Bhutan

## Enllaços externs

* Govern de Bhutan – Símbols nacionals Arxivat 2012-11-13 a Wayback Machine. (anglès)
# El Bac (Camprodon)

El Bac és una masia situada a l'est de Beget, al municipi de Camprodon, administrativament a la comarca del Ripollès però geogràficament a l'Alta Garrotxa.

## Referències

* ↑ «El Bac (Camprodon)». Gran Enciclopèdia Catalana. Barcelona: Grup Enciclopèdia Catalana.
# Ca l'Agulló

«Ca l'Agulló» té aquests significats:
* Ca l'Agulló (Cervera), casa de Cervera (Segarra)
* Ca l'Agulló (Mediona), edifici de Mediona (Alt Penedès)
# Ca l'Agustinet

Ca l'Agustinet és un edifici de Guissona (Segarra) inclosa a l'Inventari del Patrimoni Arquitectònic de Catalunya.

## Descripció

És una construcció de tres pisos que fa cantonada entre el carrer Raval Bisbal i el carrer Ametlles. A la planta baixa, té una porta rectangular amb els angles superiors arrodonits i una segona obertura amb una petita porta de fusta, damunt la qual s'obra una finestra moderna. A la primera planta hi ha dos balcons de forja i dues portes balconeres rectangulars amb una motllura de pedra. El segon pis repeteix l'esquema de l'anterior i per damunt d'aquest, separat per una cornisa, hi ha dues petites obertures de la golfa. La part superior de l'edifici presenta un cos de pedra amb una estructura coronada per un frontó, dins del qual apareix un medalló amb la data "1929". La façana que dona al carrer Ametlles no presenta elements destacables, només finestres rectangulars modernes sense cap mena de decoració.

## Referències

* ↑ «Ca l'Agustinet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2018].
# Els que morirem aviat

Els que morirem aviat (original en anglès: We Who Are About to Die) és una pel·lícula de drama criminal estatunidenca de 1937 dirigida per Christy Cabanne i protagonitzada per Preston Foster, Ann Dvorak i John Beal. Es basava en un llibre de David Lansom, que va ser jutjat quatre vegades per assassinar la seva dona abans de ser posat en llibertat. Està doblada al català.

## Argument

Un home és segrestat per mafiosos després de deixar la seva feina. Posteriorment és arrestat, jutjat i condemnat a mort injustament pels assassinats que els gàngsters han comès. Un detectiu creu que és innocent i treballa per salvar-li la vida.

## Repartiment

* Preston Foster com Steven Mathews
* Ann Dvorak com Miss Connie Stewart
* John Beal com John E. 'Johnny' Thompson
* Russell Hopton com 'Mac' MacAndrews
* J. Carrol Naish com Nick Trotti
* Paul Hurst com Tip Fuller
* Frank Jenks com Clyde Beasley
* Frank M. Thomas com M.L. Carter
* Barnett Parker com John Barkley
* Willie Fung com Kwong
* John Carroll com Joe Donahue
* DeWitt Jennings com Mike Brannigan
* Landers Stevens com Warden Lawton
* Howard Hickman com Prison Chaplain
* Robert Emmett O'Connor com Detective.Mitchell

## Producció

Lansom va ser contractat pel productor Edward Small per treballar en el guió.

## Referències

* ↑ Bernard Butcher, "Was it Murder?', Stanford Magazine, January/February 2000 Arxivat 2021-09-18 a Wayback Machine. accessed 25 May 2000
* ↑ Els que morirem aviat
* ↑ Schallert, Edwin «Lamson's Book, "We Who Are About to Die", Will Be Produced as Film: Author Will Adapt; Beal May Be Starred Story of Father Damien's Experiences in Leper Colony Considered; Alex Esway of England to Seek Players Here». Los Angeles Times, Apr 11, 1936, p. 7.
# Els quatre mosqueters

Els quatre mosqueters (títol original en anglès:The Four Musketeers: Milady's Revenge) és una pel·lícula de Richard Lester, estrenada el 1974. Adaptació de la novel·la Els tres mosqueters d'Alexandre Dumas, es tracta de la segona part d'un tríptic iniciat l'any abans amb Els tres mosqueters i que acabarà el 1989 amb El retorn dels mosqueters. L'any 1976 fou nominada a l'Oscar al millor vestuari per Yvonne Blake i Ron Talsky i al BAFTA al millor vestuari per Yvonne Blake. Aquesta pel·lícula ha estat doblada al català.

## Argument

Després del cas dels Ferrets de la reina, Milady de Winter està decidida a prendre la seva revenja fent segrestar Constance Bonacieux, de qui D'Artagnan està enamorat. Sostinguda pel comte de Rocheport, que marxa a portar socors als assetjats de La Rochelle, es compromet a participar en l'assassinat del duc de Buckingham. D'Artagnan, Athos, Porthos i Aramis arriben a escapar-se de múltiples atacs però no aconsegueixen impedir la mort del Duc. El cardenal Richelieu arriba tanmateix aprendre La Rochelle i els quatre mosqueters es llencen llavors al socors de Constance, retinguda presa en un coven. Arriben tanmateix massa tard i descobreixen el cos de Constance, assassinada per Milady.

## Repartiment

* Michael York: D'Artagnan
* Oliver Reed: Athos
* Richard Chamberlain: Aramis
* Frank Finlay: Porthos
* Faye Dunaway: Milady de Winter
* Raquel Welch: Constance Bonacieux
* Charlton Heston: el cardenal de Richelieu
* Jean-Pierre Cassel: el Rei Lluís XIII
* Geraldine Chaplin: La reina Anna d'Àustria
* Simon Ward: el duc de Buckingham
* Christopher Lee: el comte de Rocheport
* Roy Kinnear: Planchet
* Michael Gothard: John Felton
* Nicole Calfan: Kitty, la dama d'honor de Milady de Winter
* Ángel del Pozo: Jussac
* Jack Watson: Busigny

## Referències

* 1 2 esadir.cat. Els quatre mosqueters. esadir.cat.
* ↑ «The four musketeers». The New York Times.
# Bufo holdridgei

Bufo holdridgei és una espècie d'amfibi que vivia a Costa Rica.
Es troba extinta per la pèrdua del seu hàbitat natural.

## Referències

* Bolaños & Chaves (2004). Bufo holdridgei. Llista Vermella de la UICN, Unió Internacional per a la Conservació de la Natura, 2006. Consultat el 14 d'abril del 2008 (en anglès). IUCN
* Frost, Darrel Bulletin of the American Museum of Natural History, vol. 297, 2006, pàg. 364.
# Bufo japonicus

Bufo japonicus és una espècie d'amfibi que viu al Japó.
Està amenaçada d'extinció per la pèrdua del seu hàbitat natural.

## Referències

* Kaneko, Y. & Matsui, M. 2004. Bufo japonicus. Llista Vermella d'Espècies Amenaçades de la UICN 2006. Consulta: 13 d'abril del 2008.